**Stabilirea prelungirii duratei contractelor individuale de muncă, în anul şcolar 2019 - 2020, pentru cadrele didactice angajate cu contract individual de muncă pe perioadă determinată, în baza mediei de repartizare de minimum 5 (cinci) obţinute la concursurile de ocupare a posturilor didactice/catedrelor vacante/rezervate în învăţământul preuniversitar, sesiunile 2018 şi/sau 2017, respectiv 2018, 2017, 2016 şi/sau 2015, pentru învăţători/institutori/profesori pentru învăţământ primar, pentru finalizarea ciclului primar la aceeaşi clasă de elevi, conform prevederilor art. 85 din Metodologie:**

a) depunerea şi înregistrarea la secretariatele unităţilor de învăţământ a cererilor personalului didactic angajat cu contract individual de muncă pe perioadă determinată, în vederea prelungirii duratei contractului individual de muncă pe perioadă determinată în anul şcolar 2019 - 2020, conform prevederilor art. 85 din Metodologie

**Perioada: 7 - 10 mai 2019**

b) comunicarea, de către consiliile de administraţie ale unităţilor de învăţământ, atât inspectoratului şcolar, cât şi cadrelor didactice, a acordului de principiu/refuzului privind prelungirea duratei contractelor individuale de muncă pe perioadă determinată în anul şcolar 2019 - 2020, conform prevederilor art. 85 din Metodologie

**Termen: 15 mai 2019**

c) reactualizarea dosarelor personale, la inspectoratele şcolare, ale cadrelor didactice care au primit acordul de principiu privind prelungirea duratei contractului individual de muncă pe perioadă determinată în anul şcolar 2019 - 2020, conform prevederilor art. 85 din Metodologie; verificarea dosarelor şi a situaţiilor transmise de unităţile de învăţământ, de către comisia de mobilitate a personalului didactic din învăţământul preuniversitar, constituită la nivelul inspectoratului şcolar

**Perioada: 22 - 29 mai 2019**

NOTĂ:

*În mod excepţional, cadrele didactice care au primit acorduri de principiu şi nu au depus cereri de prelungire a duratei contractelor individuale de muncă pe perioadă determinată în anul şcolar 2019 - 2020 mai pot depune cereri în data de 19 august 2019.*

d) repartizarea cadrelor didactice care îndeplinesc condiţiile privind prelungirea duratei contractelor individuale de muncă, în anul şcolar 2019 - 2020, conform art. 61 şi 85 din Metodologie, şi reactualizarea listei posturilor didactice/catedrelor vacante/rezervate

**Termen: 26 august 2019**

e) emiterea şi comunicarea deciziilor de repartizare pe post/catedră

**Perioada: 27 - 29 august 2019**